
A N U N Ț
privind organizarea concursului pentru ocuparea, pe perioadă nedeterminată, 
a unei funcții contractuale de execuție vacante (0,5 normă) din cadrul Centrului Cultural „Bucovina”, ce urmează a se desfășura începând cu data de 16.09.2026


I.Funcția contractuală de execuție vacante pentru care se organizează concursul:

· 1 funcție contractuală de execuție (0,5 normă) de expert gr. debutant, studii superioare (artă dramatică/actorie), Compartimentul muzică, arte vizuale și coregrafie din cadrul Direcției Școala Populară de Artă „Ion Irimescu”, cu programul de lucru în intervalul luni – joi (ora 8:00-16:30) și vineri (ora 8:00-14:00), pe perioadă nedeterminată;

II. Dosarul de înscriere la concurs va conține următoarele documente:
(1) Pentru înscrierea la concurs candidații vor prezenta un dosar de concurs care va conține următoarele documente:
a) formular de înscriere la concurs, adresat conducătorului autorității sau instituției publice organizatoare;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) certificatul de integritate comportamentală din care să reiasă că nu s-au comis infracţiuni prevăzute la art.1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
i) curriculum vitae, model comun european.

(2) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
 (3) Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (2) se prezintă însoţite de documentele originale, care se certifică cu menţiunea „conform cu originalul” de către secretarul comisiei de concurs.
 (4) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale anterior datei de susţinere a probei scrise, nerespectarea acestui termen conduce la respingerea candidatului.

III. Condiții generale: 

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

IV. Condiții specifice:

· Studii superioare absolvite cu diplomă de licență în domeniul Teatru și artele spectacolului, specializarea Artele spectacolului/actorie sau echivalentul.
· Vechime în muncă din care în specialitatea studiilor absolvite: nu este cazul.

[bookmark: _Hlk172707357]V.  Bibliografia și tematica de concurs: 

Bibliografia de concurs: 
1.	Codul muncii – Legea 53/2003;
2.	Legea securității și sănătății în muncă nr. 319 din 2006;
3.	Legea nr. 26 din 29 februarie 2008 privind protejarea patrimoniului cultural imaterial;
4.	Regulamentul de organizare și funcționare al Centrului Cultural „Bucovina”;
5.	Regulamentul Intern al Centrului Cultural „Bucovina”;
6.	Norme de conduită ale personalului contractual din Centrul Cultural Bucovina (Anexă la Decizia nr. 128/26.04.2021);
7. Konstantin Sergheevici Stanislavski, Munca actorului cu sine însuși, Nemira, București, 2013
8. Viola Spolin, Improvizație pentru teatru, manual de tehnici pedagogice și regizorale UNATC Press București, 2008
9. Michael Cekhov, Gânduri pentru actor, despre tehnica actoriei Nemira, București, 2017
10. Valeria Covatariu, Cuvinte despre cuvânt, vorbirea scenică, Casa de Editură „Mureș”, 1996

Tematică:
1.	Codul muncii – Legea 53/2003: Contractul individual de muncă (Titlul II, integral), Timpul de muncă și timpul de odihnă (Titlul III, integral); 
2.	Legea securității și sănătății în muncă nr. 319 din 2006: Cap. III Obligațiile angajatorilor (integral), Cap. IV Obligațiile lucrătorilor (integral);
3.	Legea nr. 26 din 29 februarie 2008 privind protejarea patrimoniului cultural imaterial (integral);  
4.	Regulamentul de organizare și funcționare a Centrului Cultural „Bucovina”- integral (disponibil pe www.centrulculturalbucovina.ro – secțiunea informații publice/acte interne);
5.	Regulamentul Intern al Centrului Cultural „Bucovina” - integral (disponibil pe www.centrulculturalbucovina.ro – secțiunea informații publice/acte interne);
6.	Norme de conduită ale personalului contractual din Centrul Cultural Bucovina (Anexă la Decizia nr. 128/26.04.2021) - integral (disponibil pe www.centrulculturalbucovina.ro – secțiunea informații publice/acte interne);
7.	Acțiunea scenică.
8.	Jocul teatral.
9.	Improvizația scenică.
10.	Imaginația și întruparea imaginilor.
11.	Vorbirea scenică și dicția.

VI. Calendarul de desfășurare a concursului:

Concursul se organizează la sediul Centrului Cultural „Bucovina” din municipiul Suceava, str. Universității, nr. 48, jud. Suceava, conform prevederilor Hotărârii Guvernului nr. 1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

1. Tipul probelor: 

a) Proba scrisă: constă în redactarea unei lucrări și/sau în rezolvarea unui test grilă și se desfășoară în data de 16.09.2026, începând cu ora 10:00, la sediul instituției din mun. Suceava, str. Universității, nr. 48, jud. Suceava.
b) Interviul: se susține doar de către candidații care au obținut la prima probă minim 50 de puncte, într-un termen de 4 zile lucrătoare de la data susținerii probei scrise. Proba interviu se susține la sediul instituției din mun. Suceava, str. Universității, nr. 48, jud. Suceava, data și ora urmând a fi afișate odată cu rezultatele la proba scrisă. 
Accesul candidaților în locațiile stabilite pentru susținerea probelor de concurs este permis exclusiv pe baza unui act de identitate valabil. Neprezentarea la ora și locația stabilită, precum și neprezentarea unui document de identitate aflat în termen de valabilitate, atrag eliminarea candidatului din concurs.

2. Depunerea dosarelor de concurs:

(1) Dosarele pentru înscriere în vederea participării la concurs vor putea fi depuse la  Compartimentul resurse umane și secretariat din cadrul Centrului Cultural „Bucovina”, situat în mun. Suceava, str. Universităţii, nr. 48, jud. Suceava, între orele 09.00 - 14.00, în termen de 10 zile lucrătoare de la data afișării anunțului la sediul instituției, respectiv de la data postării acestuia pe pagina oficială de internet (perioadă depunere dosare: 24.08.2026 – 04.09.2026 inclusiv).
(2) Dosarele de concurs pot fi transmise de candidaţi și prin Poşta Română, serviciul de curierat rapid, poşta electronică (la adresa de e-mail: contact@centrulculturalbucovina.ro) înăuntrul termenului prevăzut pentru înscriere.
(3) La înscriere candidaților li se va atribui un cod numeric de identificare, care corespunde cu numărul de înregistrare al dosarului de concurs, cod unic ce va fi folosit pe toată duarata desfășurării procedurii de concurs, pentru comunicarea rezultatelor obținute, respectiv a rezultatelor la eventualele contestații.
(4) În situaţia în care candidaţii transmit dosarele de concurs prin Poşta Română, serviciul de curierat rapid sau poşta electronică, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la pct. II, alin. (1) lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, sub sancţiunea neemiterii actului administrativ de angajare.
(5) Transmiterea documentelor prin poşta electronică se realizează în format scanat .pdf cu volum maxim de 1 MB, documentele fiind acceptate doar în formă lizibilă.
(6) Nerespectarea prevederilor alin. (2) şi (4), după caz, conduce la respingerea candidatului.
(7) În situația în care documentele se transmit prin poșta electronică, candidatul are obligația de a se informa telefonic (tel. 0230/551.372) despre recepționarea e-mailului, până cel târziu la împlinirea termenului stabilit pentru înscriere. Din motive de securitate cibernetică, instituția nu accesează e-mailurile recepționate ca spam, transmiterea corectă a documentelor și verificarea recepționării acestora în termen revine în totalitate candidaților.

3. Selecția dosarelor de concurs:

În termen de maxim două zile lucrătoare de la data expirării termenului de depunere a dosarelor, comisia de concurs are obligația de a selecta dosarele de concurs pe baza îndeplinirii condițiilor de participare.

4. Comunicarea rezultatelor selecției dosarelor:

Rezultatele selectării dosarelor de înscriere se afișează de către secretarul comisiei de concurs, cu mențiunea „admis” sau „respins”, însoțită după caz, de motivul respingerii, la sediul Centrului Cultural „Bucovina” din mun. Suceava, str. Universităţii, nr 48, jud. Suceava, precum și pe pagina de internet a instituției (www.centrulculturalbucovina.ro) în termen de o zi lucrătoare de la expirarea termenului de selecție a dosarelor de concurs prevăzut la punctul 3.

5. Comunicarea rezultatelor obținute la probele de concurs:

Comunicarea rezultatelor la fiecare probă a concursului se face prin afișarea la sediul Centrului Cultural „Bucovina” din mun. Suceava, str. Universităţii, nr 48, jud. Suceava, precum și pe pagina de internet a instituției (www.centrulculturalbucovina.ro), în termen de maxim o zi lucrătoare de la data finalizării probei și va conține atât punctajul obținut cât și mențiunea „admis” sau „respins”, după caz.
Sunt declarați admiși la proba scrisă /interviu candidații care au obținut un minimum de 50 de puncte.

6. Depunerea și soluționarea contestațiilor:

După afișarea rezultatelor obținute la selecția dosarelor, proba scrisă și interviu, candidații nemulțumiți pot depune contestație în termen de cel mult o zi lucrătoare de la data afișării rezultatului la fiecare probă în parte, sub sancțiunea decăderii din acest drept.
Soluționarea contestațiilor se va finaliza în termen de maxim o zi lucrătoare de la expirarea termenului de depunere a contestațiilor.
Comunicarea rezultatelor la contestațiile depuse se face imediat după soluționarea acestora, prin afișarea la sediul Centrului Cultural „Bucovina” din mun. Suceava, str. Universităţii, nr 48, jud. Suceava și postarea pe pagina de internet a instituției (www.centrulculturalbucovina.ro).

7. Rezultatele finale:

Punctajul final se calculează ca medie aritmetică a punctajelor obținute la proba scrisă și interviu.
Este declarat „admis” la concurs candidatul care a obținut cel mai mare punctaj cu condiția să fi obținut punctajul minim necesar la fiecare probă de concurs.
La punctaje egale are prioritate candidatul care a obținut nota cea mai mare la proba scrisă iar dacă egalitatea se menține, candidații aflați în această situație vor fi invitați la nou interviu, în urma căruia comisia de concurs va decice asupra candidatului câștigător.
Rezultatele finale se afișează la sediul Centrului Cultural „Bucovina” din mun. Suceava, str. Universităţii, nr. 48, jud. Suceava și se postează pe pagina de internet a instituției (www.centrulculturalbucovina.ro), în termen de maxim o zi lucrătoare de la data afișării rezultatelor contestațiilor pentru ultima probă și va conține mențiunea „admis” sau „respins”.

Informații suplimentare privind desfășurarea concursului pot fi obținute de la Compartimentul resurse umane și secretariat al Centrului Cultural „Bucovina” din mun. Suceava, str. Universităţii, nr. 48, jud. Suceava, e-mail: contact@centrulculturalbucovina.ro, telefon 0230/551.372.
							   
  
Manager,

Călin-Constantin BRĂTEANU

